Mike Nichols
Mike Nichols (6. studenog 1931. - 19. studenog 2014.) bio je američki kazališni i filmski redatelj, scenarist i producent.

Rođen kao Michael Igor Peschowsky u Berlinu, u  Njemačkoj, on i njegova njemačko- ruska židovska obitelj preselili su se 1939. u  Sjedinjene Države u bijegu pred  nacistima. 1944. je postao naturalizirani Amerikanac. Dok je pohađao sveučilište u  Chicagu u pedesetima, počeo je raditi na improviziranim komedijama s glumačkom družinom Compass Players, pretečom The Second City, a poslije je radio na radiju WFMT.

Nichols je s Elaine May formirao komičarsku družinu, s kojom je nastupao u noćnim klubovima, na radiju, gostovao je na nekoliko televizijskih programa, a imali su vlastiti show na Broadwayu, koji je režirao Arthur Penn. Udružili su se s čikaškim pijanistom Martyjem Rubensteinom, domaćinom televizijske emisije Marty's Place. 1961. se duo raspao zbog neslaganja u mišljenjima (što je kulminiralo tenzijama na izvedbi predstave A Matter of Position, koju je napisla May, a u glavnoj ulozi je nastupao Nichols). Poslije su se pomirili i radili zajedno, a May je napisala scenarije za njegove filmove Krletka i Predsjedničke boje.

Nichols se ženio četiri puta, a najpoznatija supruga mu je televizijska novinarka Diane Sawyer, s kojom se vjenčao 29. travnja 1988. Imaju troje djece, Daisy (rođena 1964.), Maxa (1974.) i Jenny (1977.).

Izabrana filmografija 

1966.: Tko se boji Virginije Woolf?
1967.: Diplomac 
1970.: Kvaka 22
1971.: Seksualno saznanje
1973.: Dan delfina
1983.: Silkwood
1986.: Žgaravica
1988.: Zaposlena djevojka
1990.: Razglednice iz pakla
1991.: Henryjev povratak
1994.: Vuk
1996.: Krletka
1998.: Predsjedničke boje
2003.: Anđeli u Americi
2004.: Bliski odnosi
2007.: Rat Charlieja Wilsona

Vanjske veze 

 
 
 Senses of Cinema: Great Directors Critical Database

Američki filmski producenti
Američki filmski režiseri
Dobitnici BAFTA-e
Dobitnici i dobitnice Emmy Award
Dobitnici i dobitnice Oscara za režiju
Dobitnici Zlatnog globusa za najboljeg režisera